En betydelig større forstudie i høydeformat, med noe av det samme flyktige skissepreget, representerer neste fase av komposisjonens utvikling. Den røper at Krohg allerede på et tidlig stadium av motivets utvikling fant frem til et billedutsnitt som i hovedtrekkene er i overensstemmelse med det store maleriet. De oppstrakte armene og hånden som rekkes ut med brødet, er imidlertid utelatt.